**Helilän koulun suunnitelma poikkeuksellisia opetusjärjestelyjä varten, llv 2021 -2022**

*Lähtökohtana opetusjärjestelyjen suunnittelulle on opetustoimenjohtajan linjaus*:

Lukuvuoden käynnistyessä kouluilla valmistellaan / päivitetään koulukohtaiset suunnitelmat ja järjestelyt sen varalle, että paikallinen tartuntatautitilanne muuttuu huonoksi Poikkeusolojen suunnitelma liitetään koulun lukuvuosisuunnitelmaan ja siitä tulee myös  *tämän jälkeen julkinen asiakirja*

Lukuvuoden koulutyö Helilän koulussa käynnistyy lähiopetuksena niin oppilaiden kuin henkilöstönkin osalta. Opetuksessa noudatetaan tuntijakoa, opetussuunnitelman perusteita, paikallista opetussuunnitelmaa, koulun työaikoja, lukuvuosisuunnitelmaa ja oppilaan lukujärjestystä. Hygieniaohjeistus huomioiden koulun ulkopuolisissa oppimisympäristöissä tapahtuvaa toimintaa voidaan järjestää suunnitellusti.

*Etäopetukseen siirtyminen*

Poikkeuksellisiin opetusjärjestelyihin voidaan siirtyä vain perusopetuslaissa säädettyjen edellytysten täyttyessä. ”*Jos opetusta ei tartuntatautilain (1227/2016) 58 §:n nojalla annettavan päätöksen johdosta voida järjestää turvallisesti lähiopetuksena koulussa tai muussa opetuksen järjestämispaikassa, voidaan opetuksessa siirtyä opetuksen järjestäjän päätöksellä poikkeuksellisiin opetusjärjestelyihin, jos se opetuksen järjestämiseksi on välttämätöntä.”* Päätöksen asiassa tekee kaupunginhallitus (yhteistyössä tartuntatautiviranomaisten kanssa), kun edellytykset siihen täyttyvät. Päätös tehdään enintään kuukaudeksi kerrallaan ja päätöstä voidaan jatkaa edellytysten täyttyessä. Päätösvalmistelussa on kuultava oppilaskuntia. Päätös kohdennetaan tilanteen mukaan yhteen koulu yksikköön tai laajemmin koko Kotkan kouluverkkoon.

Poikkeuksellisessa tilanteessa opetus voidaan järjestää osittain tai kokonaan muuna kuin lähiopetuksena etäyhteyksiä hyödyntäen. Yhtenä ratkaisuvaihtoehtona voi olla myös lähi- ja etäopiskelun/-opetuksen vuorottelu. Poikkeukselliseen järjestelyyn siirtyminen ei edellytä paikallisen opetussuunnitelman muuttamista. Oppimisen ja koulunkäynnin tuki ja opintososiaaliset etuisuudet järjestetään myös poikkeusjärjestelyjen ajan. Kaikki etäopetuksessa (POPS) tarvittava materiaali annetaan etäopiskelijalle mukaan kotiin.

Helilän koulu suunnitelma poikkeuksellisia opetusjärjestelyjä varten on laadittu opetushenkilöstön yhteistyönä. Opetusjärjestelyjen suunnittelussa on kuultu Helilän koulun oppilaskuntaa 15.9.2020. Suunnitelma on tarkistettu syyslukukauden 2021 alussa.

*Etäopetus yksittäisen oppilaan kohdalla (koulun suunnitelma)*

Koulu sopii yhdessä oppilaan ja huoltajan kanssa opetuksen järjestämisestä, koulutehtävien ja kokeiden suorittamisesta. Pääsääntöisesti opetuksen etenemisen ja koulutehtävien selvittäminen tapahtuu Wilman välityksellä (tuntimerkinnät ja läksyt, sekä viestit). Oppilaalle annetaan koulusta tarvittavat opiskelumateriaalit. Halutessaan opettaja tai laaja-alainen erityisopettaja voi tarjota oppilaalle tukiopetusta esimerkiksi Teamsin välityksellä. Kun oppilas palaa kouluun, tarjotaan mahdollisuutta osallistua tukiopetukseen. Opettajat merkitsevät päivittäin läksyt Wilmaan. Testit ja kokeet ilmoitetaan Wilmassa.

*Koulussa tarvitaan lisää väljyyttä*

Ruokailuissa voidaan lisätä porrastusta. Ruokailujen aikatauluista on tehty erillinen alustava suunnitelma, johon päivitetään kuluvan lukuvuoden oppilasryhmät ja opettajat.

Oppituntien alussa oppilaat otetaan porrastetusti luokka kerrallaan sisään kuudesta eri sisäänkäynnistä. Käytävillä ja aulatiloissa liikutaan mahdollisuuksien mukaan luokka/opetusryhmä kerrallaan.

Tarvittaessa luokka opiskelee kaikki oppitunnit ryhmälle osoitetussa yhdessä opetustilassa. Tällöin opetushenkilöstö siirtyy luokkatilasta toiseen.

Tarvittaessa puretaan opetuksen jakoryhmät ja valinnaisaineryhmät.

Tarvittaessa oppilaiden opetus järjestetään omassa koulurakennuksessa, näin ollen oppilaat eivätkä opetushenkilöstön edustajat siirry toisen koulun tiloihin.

Kasvomaskien kohdalla noudatetaan THL:n ja Kotkan kaupungin ohjeistuksia.

***Yksi tai muutama perusopetusryhmä etäopetuksessa***:

*Etäopetuksen järjestäminen*

Kaikki etäopetuksessa (POPS) tarvittava materiaali ja tarvittaessa kannettava tietokone annetaan etäopiskelijalle mukaan kotiin.

Opetuksessa käytetään yhteistä alustaa, jonka kautta oppilas toimii. Koulutehtävät jaetaan ja oppitunnit pidetään Teamsissä. Wilmaan kirjataan kotitehtävät laatikkoon lyhyesti, mitä on annettu tehtäväksi ja varsinainen tehtävänanto löytyy Teamsissä. Opetusryhmille luodaan Teamsiin oppiaineiden opetusryhmät. Kontaktiopetusta annetaan Teamsin välityksellä 1 vuosiviikkotunnin aineissa vähintään joka toinen tunti. Useamman viikkotunnin aineessa keskimäärin joka toinen tunti. Teams-tunneissa noudatetaan lukujärjestykseen merkittyjen oppituntien paikkoja. Opettajat ovat oppilaiden tavoitettavissa ko. oppiaineen lukujärjestykseen merkittyinä aikoina.

Opettajat merkitsevät Wilmaan oppilaan kohdalle merkinnän palauttamattomasta tehtävästä oman oppiaineensa kohdalle.

Opetushenkilöstö kirjaa yhteiseen koontitaulukkoon (Teamsin opettajahuone tiedostot -kohta) luokittain säännöllisin väliajoin niiden oppilaiden tiedot, joiden koulunkäynnistä (esimerkiksi tehtävien tekemättömyys) on huolta. Tämän perusteella koulussa laaditaan oppilaan ja kodin kanssa suunnitelma tukitoimien järjestämisestä. Näiden oppilaiden kohdalla tehostetaan henkilökohtaista ohjausta. (esimerkiksi säännöllinen yhteydenpito laaja-alaisen erityisopettajan, koulunkäynninohjaajan, koulukuraattorin kanssa).

Oppilasta opettavat opettajat seuraavat oppilaan osallistumista opetukseen ja merkitsevät poissaolot Wilmaan. Luokanopettaja/ -valvoja seuraa lisäksi Wilman välityksellä sekä kodin kanssa yhteistyössä oppilaan poissaoloja.

Moniammatillisia asiantuntijaryhmiä järjestetään tarkoituksenmukaisella tavalla matalalla kynnyksellä.

Jos oppilas on sairas tai muutoin estynyt osallistumasta koulutyöskentelyyn, ilmoittaa huoltaja välittömästi Wilma-viestillä luokanopettajalle tai –valvojalle oppilaan poissaolon.

Oppilaalla on oikeus lämpimään kouluateriaan päivittäin. Kymijoen ravintopalveluilla on suunnitelma poikkeusolojen kouluruokailun järjestämisestä

Viikoittain pidettävät luokanopettajan/ -valvojan palaverit Teamsin välityksellä. Luokanopettaja/ -valvoja seuraa oman luokkansa oppimisprosessin edistymistä.

*Oppilaan tukeminen ja oppilashuolto:*

Viikoittain pidettävät luokanopettajan/ -valvojan palaverit Teamsin välityksellä. Luokanopettaja/ -valvoja seuraa oman luokkansa oppimisprosessin edistymistä. Koulussa seurataan tehostetusti oppilaiden oppimisprosessin etenemistä. Opetushenkilöstö kirjaa yhteiseen digitaaliseen koontitaulukkoon (Teamsin opettajahuoneen tiedostot kohdasta) säännöllisin väliajoin niiden oppilaiden tiedot, joiden koulunkäynnistä (esimerkiksi tehtävien tekemättömyys) on huolta. Tämän perusteella koulussa laaditaan oppilaan ja kodin kanssa suunnitelma tukitoimien järjestämisestä. Näiden oppilaiden kohdalla tehostetaan henkilökohtaista ohjausta (esim. säännöllinen yhteydenpito laaja-alaisen erityisopettajan koulun

Oppilasta opettavat opettajat seuraavat oppilaan osallistumista opetukseen ja merkitsevät poissaolot Wilmaan. Luokanopettaja/ -valvoja seuraa lisäksi Wilman välityksellä sekä kodin kanssa yhteistyössä oppilaan poissaoloja.

Moniammatillisia asiantuntijaryhmiä järjestetään tarkoituksenmukaisella tavalla matalalla kynnyksellä.

Jos lapsi on sairas tai muutoin estynyt osallistumasta koulutyöskentelyyn, ilmoittaa huoltaja välittömästi Wilma-viestillä luokanopettajalle tai –valvojalle oppilaan poissaolon.

Oppilaalla on oikeus lämpimään kouluateriaan päivittäin. Kymijoen Ravintopalveluilla on suunnitelma poikkeusolojen kouluruokailun järjestämisestä.

*Lähi- ja etäopiskelun / -opetuksen vuorottelu*

Lähiopetusta tarjotaan kahdelle luokka-asteelle kaksi viikkoa kerrallaan. Tällöin etäopetuksessa olevia luokkia opetetaan kaksi viikkoa pääasiassa Teamsin välityksellä luokan lukujärjestyksen mukaisesti. Katso yksi tai muutama perusopetusryhmä etäopetuksessa, etäopetuksen järjestäminen s. 15 -17.

*Kodin kanssa tehtävä yhteistyö*

Huoltajailtoja järjestetään lukuvuoden aikana tarkoituksenmukaisesti. 6.-7.luokkalaisten huoltajaillat järjestetään syyskuussa porrastetusti luokanvalvojan/ -opettajan johdolla omassa luokassa. Muut lukuvuoden aikana pidettävät huoltajaillat järjestetään vallitsevan Covid19-tartuntatilanteen ohjeistuksen mukaisesti. Huoltajapalavereja esimerkiksi opiskelun tuen järjestämistä koskien voidaan järjestää etäpalavereina ja tarvittaessa koulussa väljässä tilassa.

*Opintoretket*

Opintoretkien suunnittelussa ja toteuttamisessa noudatetaan THL:n, OPH:n ja Kotkan kaupungin ohjeistuksia. Opintoretkien toteuttaminen arvioidaan retkikohtaisesti. Opintoretkillä noudatetaan hygieniaohjeistuksia ja retkikohteen ohjeita noudattaen sekä Kotkan kaupungin henkilöstölle suunnattuja ohjeistuksia.

*TET-jaksot*

Näillä näkymin lukuvuoden TET-jaksot toteutetaan. Työnantajapuoli ohjeistaa TET-harjoittelijan työskentelyn toteuttamisesta. Koululla on laadittu erilliset ohjeistukset TET-jakson toteuttamisesta oppilaille, huoltajille sekä mahdollisille työnantajille

*Useampi opettaja pois töistä karanteenin tai sairauden vuoksi*

Kouluun otetaan opettajille sijaiset mahdollisuuksien mukaan. Tarvittaessa Helilän koulun koulunkäynnin ohjaaja vapautetaan omasta tehtävästään ja siirretään opettajan sijaiseksi ohjaajan suostumuksella. Koulunkäynnin ohjaajalle otetaan sijainen.

Tarvittaessa opetus järjestetään OTU / OTO -järjestelyin, jos koulun ulkopuolisia sijaisia ei saada ja koulunkäynninohjaajaresurssi on käytetty.

Vapaaehtoisessa karanteenissa tai karanteenissa oleva oireeton opettaja tekee kotona opetustyötä korvaavaa työtä pääasiassa omien opetustuntien suunnittelutyötä ja oppimisprosessien arviointia.

Sairauslomalla oleva opettaja ei tee koulutyötä.

**Koulu on kokonaan kiinni**

*Ennakointi*

Koulussa on kartoitettu kannettavien tietokoneiden lainaustarve mahdollisen etäopetusjakson varalle.

Oppilaille ja opetushenkilöstölle on järjestetty Teams -koulutusta.

*Etäopetuksen järjestäminen*

Kaikki etäopetuksessa (POPS) tarvittava materiaali ja tarvittaessa kannettava tietokone annetaan etäopiskelijalle mukaan kotiin.

Opetuksessa käytetään yhteistä alustaa, jonka kautta oppilas toimii. Koulutehtävät jaetaan ja oppitunnit pidetään Teamsissä. Wilmaan kirjataan kotitehtävät laatikkoon lyhyesti, mitä on annettu tehtäväksi ja varsinainen tehtävänanto löytyy Teamsissä.

Opetusryhmille luodaan Teamsiin oppiaineiden opetusryhmät.

Kontaktiopetusta annetaan Teamsin välityksellä 1 vuosiviikkotunnin aineissa vähintään joka toinen tunti. Useamman viikkotunnin aineessa keskimäärin joka toinen tunti. Teams-tunneissa noudatetaan lukujärjestykseen merkittyjen oppituntien paikkoja. Opettajat ovat oppilaiden tavoitettavissa ko. oppiaineen lukujärjestykseen merkittyinä aikoina.

Opettajat merkitsevät Wilmaan oppilaan kohdalle merkinnän palauttamattomasta tehtävästä oman oppiaineensa kohdalle.

Opetushenkilöstö kirjaa yhteiseen koontitaulukkoon (Teamsin opettajahuone tiedostot -kohta) luokittain säännöllisin väliajoin niiden oppilaiden tiedot, joiden koulunkäynnistä (esimerkiksi tehtävien tekemättömyys) on huolta. Tämän perusteella koulussa laaditaan oppilaan ja kodin kanssa suunnitelma tukitoimien järjestämisestä. Näiden oppilaiden kohdalla tehostetaan henkilökohtaista ohjausta. (esimerkiksi säännöllinen yhteydenpito laaja-alaisen erityisopettajan, koulunkäynninohjaajan, koulukuraattorin kanssa).

Oppilasta opettavat opettajat seuraavat oppilaan osallistumista opetukseen ja merkitsevät poissaolot Wilmaan. Luokanopettaja/ -valvoja seuraa lisäksi Wilman välityksellä sekä kodin kanssa yhteistyössä oppilaan poissaoloja.

Moniammatillisia asiantuntijaryhmiä järjestetään tarkoituksenmukaisella tavalla matalalla kynnyksellä.

Jos oppilas on sairas tai muutoin estynyt osallistumasta koulutyöskentelyyn, ilmoittaa huoltaja välittömästi Wilma-viestillä luokanopettajalle tai –valvojalle oppilaan poissaolon.

Oppilaalla on oikeus lämpimään kouluateriaan päivittäin. Kymijoen ravintopalveluilla on suunnitelma poikkeusolojen kouluruokailun järjestämisestä

Viikoittain pidettävät luokanopettajan/ -valvojan palaverit Teamsin välityksellä. Luokanopettaja/ -valvoja seuraa oman luokkansa oppimisprosessin edistymistä.

Opetuksen toteuttamista sekä opettajien työhyvinvointia seurataan viikoittain pidettävissä opetushenkilöstön Teams-palavereissa.